
[bookmark: TextBodyBegin]Il-Parlament Ewropew,
–	wara li kkunsidra l-komunikazzjoni tal-Kummissjoni tas-7 ta’ Marzu 2025 bit-titolu “Pjan Direzzjonali għad-Drittijiet tan-Nisa” (COM(2025)0097) u l-anness tagħha bit-titolu “Dikjarazzjoni tal-prinċipji għal soċjetà ugwali bejn il-ġeneri”,
–	wara li kkunsidra l-mistoqsija lill-Kummissjoni dwar id-dikjarazzjoni ta’ prinċipji għal soċjetà li tħaddan l-ugwaljanza bejn il-ġeneri (O-000024/2025 – B10-0009/2025),
–	wara li kkunsidra l-Artikoli 142(5) u 136(2) tar-Regoli ta’ Proċedura tiegħu,
–	wara li kkunsidra l-mozzjoni għal riżoluzzjoni tal-Kumitat għad-Drittijiet tan-Nisa u l-Ugwaljanza bejn il-Ġeneri,
A.	billi l-ugwaljanza bejn il-ġeneri hija valur ewlieni tal-UE u d-dritt għal trattament ugwali huwa dritt fundamentali rikonoxxut fit-Trattat dwar l-Unjoni Ewropea, fit-Trattat dwar il-Funzjonament tal-Unjoni Ewropea u fil-Karta tad-Drittijiet Fundamentali tal-Unjoni Ewropea, u huma essenzjali għall-iżvilupp ulterjuri tal-UE;
B.	billi l-Parlament Ewropew huwa impenjat bis-sħiħ li jipprojbixxi d-diskriminazzjoni u li jippromwovi l-ugwaljanza fil-leġiżlazzjoni u l-politiki tal-UE;
C.	billi l-Kummissjoni tistieden lill-partijiet interessati kollha, speċjalment lill-Parlament Ewropew u lill-Kunsill tal-Unjoni Ewropea, lis-sħab soċjali, lill-atturi tas-soċjetà ċivili u lil organizzazzjonijiet rilevanti oħra, japprovaw id-dikjarazzjoni dwar id-drittijiet tan-nisa annessa mal-komunikazzjoni tagħha tas-7 ta’ Marzu 2025 matul is-sena;
1.	Itenni u jafferma mill-ġdid l-impenn tiegħu favur id-drittijiet tan-nisa u l-ugwaljanza bejn il-ġeneri;
2.	Jilqa’ l-komunikazzjoni tal-Kummissjoni tas-7 ta’ Marzu 2025 u jqisha bħala bażi tajba għat-tħejjija tal-istrateġija li jmiss dwar l-ugwaljanza bejn il-ġeneri;
3.	Jistieden lill-Kummissjoni tqis kif xieraq il-pożizzjoni tal-Parlament li għandha tiġi espressa fir-riżoluzzjoni li jmiss tagħha dwar l-istrateġija dwar l-ugwaljanza bejn il-ġeneri 2025 meta tiżviluppa l-istrateġija l-ġdida dwar l-ugwaljanza bejn il-ġeneri għal wara l-2025;
4.	Japprova l-prinċipji inklużi fid-dikjarazzjoni annessa mal-komunikazzjoni tal-Kummissjoni tas-7 ta’ Marzu 2025;
5.	Jagħti istruzzjonijiet lill-President tiegħu biex tgħaddi din ir-riżoluzzjoni lill-Kummissjoni.



image1.png




